Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash instituti faoliyatini tashkil etish chora-tadbirlari toʻgʻrisida
(resolution, 2025-08-27)

Oʻzbekiston Respublikasi Prezidentining “Fuqarolarning vijdon erkinligi huquqi kafolatlarini yanada mustahkamlash hamda diniy-maʼrifiy sohadagi islohotlarni yangi bosqichga olib chiqish chora-tadbirlari toʻgʻrisida” 2025-yil 21-apreldagi PF-68-son Farmoni ijrosini taʼminlash, shuningdek, diniy sohada mutaxassislarning malakasini oshirish va qayta tayyorlash ishlarini yangi bosqichga olib chiqish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2025-yil 21-apreldagi PF-68-son Farmoniga muvofiq: Oʻzbekiston xalqaro islom akademiyasi huzuridagi Malaka oshirish markazi Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash instituti etib (keyingi oʻrinlarda — Institut) qayta tashkil etilgani; Institut islomshunoslik, dinshunoslik, davlat va din munosabatlari asoslari, shuningdek, radikallashuvning oldini olish yoʻnalishlarida diniy sohada mutaxassislarning malakasini oshirish va qayta tayyorlashga yagona masʼul muassasa etib belgilangani maʼlumot uchun qabul qilinsin. 2. Quyidagilar Institutning asosiy vazifalari etib belgilansin: diniy-maʼrifiy soha mutaxassislarini, mazkur sohada faoliyat yurituvchi davlat va nodavlat notijorat tashkilotlari xodimlarini, shu jumladan barcha taʼlim tashkilotlarining islomshunoslik va dinshunoslik fanlari oʻqituvchilarining malakasini oshirish va qayta tayyorlash; islomshunoslik, dinshunoslik, davlat va din munosabatlari asoslari, shuningdek, radikallashuvning oldini olish yoʻnalishlarida diniy-maʼrifiy sohada mutaxassislarning malakasini oshirish va qayta tayyorlash; normativ-huquqiy hujjatlarida belgilangan diniy-maʼrifiy soha xodimlari va rahbar kadrlarining malakasini oshirish va qayta tayyorlash; tinglovchilar uchun ishdan ajralmagan holda malaka oshirishning muqobil shakllarini joriy etish, kadrlar salohiyatini oshirish, taʼlim berish jarayonida innovatsion pedagogik texnologiyalar asosida oʻqitishni tashkil etish; diniy-maʼrifiy sohada faoliyat yurituvchi davlat xizmatchilari hamda fuqarolik jamiyati institutlari vakillari uchun soha boʻyicha bilimlarini oshirishga qaratilgan oʻquv kurslarini tashkil qilish; ilmiy-tadqiqot muassasalari bilan hamkorlikda diniy-maʼrifiy sohadagi muammolar va mazkur sohaning eng dolzarb masalalari, radikallashuvga, ekstremizmga va terrorizmga qarshi kurashish boʻyicha ilmiy-tadqiqot loyihalarini amalga oshirish, ushbu jarayonga milliy, xorijiy va xalqaro grantlarni jalb qilish; taʼlim jarayoni hamda ilmiy faoliyatga yuqori malakali mahalliy va chet ellik mutaxassislarni keng jalb qilish, pedagogika sohasida ilgʻor tajriba almashish borasida xalqaro hamkorlikni yoʻlga qoʻyish; respublikada ijtimoiy-maʼnaviy muhitni yanada sogʻlomlashtirish, oʻsib kelayotgan yosh avlodni maʼnaviy-axloqiy jihatdan barkamol etib, vatanparvarlik ruhida tarbiyalash ishlarini tubdan yaxshilash boʻyicha doimiy ish olib borish; ilmiy asoslangan, dinning asl taʼlimotini oʻzida mujassam etgan bilimlarni qamrab olgan oʻquv reja, oʻquv dastur, oʻquv qoʻllanmalari hamda taqdimot materiallarini ishlab chiqish. 3. Institut Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga va blankalarga, mustaqil balansga, Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmatida ochiladigan shaxsiy gʻazna hisobvaraqlariga, bank hisobvaraqlariga, shu jumladan, xorijiy valyutadagi shaxsiy gʻazna hisobvaraqlariga ega boʻladi. 4. Belgilansinki: a) Institutga Din ishlari boʻyicha qoʻmita raisi tomonidan lavozimga tayinlanadigan va lavozimdan ozod etiladigan direktor rahbarlik qiladi, uning maqomi, transport, mehnatga haq toʻlash, moddiy ragʻbatlantirish va tibbiy taʼminoti shartlari oliy taʼlim tashkiloti filiali direktoriga tenglashtiriladi; b) Institutga: ilmiy, taʼlim va qonunchilik hujjatlarida taqiqlanmagan boshqa faoliyatni amalga oshirish boʻyicha pullik xizmatlar koʻrsatish; Din ishlari boʻyicha qoʻmita bilan kelishilgan holda shartnoma asosida oʻqitish qiymatlarini mustaqil belgilash; Institutni rivojlantirish jamgʻarmasi mablagʻlarining hamda shartnoma asosida ishlarni bajarish va xizmat koʻrsatishdan tushadigan boshqa mablagʻlarning (ularni amalga oshirish uchun xarajatlarini chegirib tashlagan holda) 75 foizgacha qismini Institut xodimlarini ijtimoiy himoya qilish va moddiy ragʻbatlantirish tadbirlariga yoʻnaltirish; oʻquv jarayoniga professor-oʻqituvchilarni hamda soha boʻyicha mutaxassislarni mehnatga soatbay haq toʻlagan holda toʻgʻridan-toʻgʻri shartnoma asosida jalb etish huquqi beriladi; v) Oʻzbekiston xalqaro islom akademiyasi huzuridagi Malaka oshirish markazining Qoraqalpogʻiston Respublikasi va Surxondaryo viloyatlari mintaqaviy filiallarining faoliyati tugatiladi. 5. Quyidagilar: Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash institutining tuzilmasi 1-ilovaga muvofiq; Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash institutining Samarqand va Namangan mintaqaviy filiallari tuzilmasi 2-ilovaga muvofiq; Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash institutida mutaxassislarni qayta tayyorlash hamda ularning malakasini oshirish tartibi toʻgʻrisidagi nizom 3-ilovaga muvofiq tasdiqlansin. 6. Belgilab qoʻyilsinki, Institutda 2025-yil 1-sentabrdan boshlab: diniy-maʼrifiy soha mutaxassislari, mazkur sohada faoliyat yurituvchi davlat va nodavlat notijorat tashkilotlari xodimlari, mulkchilik shakli va idoraviy boʻysunuvidan qatʼi nazar barcha taʼlim tashkilotlarining islomshunoslik va dinshunoslik fanlari oʻqituvchilari ishga qabul qilingan davrdan boshlab olti oy ichida, keyinchalik har uch yilda bir marotaba oʻz malakasini oshiradi; diniy-maʼrifiy sohada yaxlit ilmiy-tadqiqotlar tizimini yaratish maqsadida tegishli ixtisosliklar, shu jumladan, dinshunoslik, islomshunoslik sohalari boʻyicha oliy taʼlimdan keyingi taʼlim joriy etiladi; Institut tadqiqotchilarini tadqiqot sohalari boʻyicha tashkilotlarga biriktirish amaliyoti joriy etiladi, ularning ilmiy-tadqiqot mavzulari biriktirilgan sohalarning aniq muammolarini hal etishga yoʻnaltiriladi; taʼlim tashkilotlarining islomshunoslik, dinshunoslik, davlat va din munosabatlari asoslari fanlaridan dars beradigan, oliy maʼlumotga ega nomutaxassis pedagog kadrlari shartnoma (toʻlov) asosida qayta tayyorlash kurslarida oʻqitiladi. 7. Shunday tartib oʻrnatilsinki, unga muvofiq: qayta tayyorlash kurslarini muvaffaqiyatli tugatgan taʼlim tashkilotlarining oliy maʼlumotga ega nomutaxassis pedagog kadrlariga davlat namunasidagi diplom beriladi hamda ular taʼlim tashkilotlarida islomshunoslik, dinshunoslik fanlaridan dars berish huquqiga ega boʻladi; diniy-maʼrifiy soha mutaxassislari, mazkur sohada faoliyat yurituvchi davlat va nodavlat notijorat tashkilotlari xodimlari, mulkchilik shakli va idoraviy boʻysunuvidan qatʼi nazar barcha taʼlim tashkilotlarining islomshunoslik va dinshunoslik fanlari oʻqituvchilari Institutda islomshunoslik, dinshunoslik, davlat va din munosabatlari asoslari, shuningdek, radikallashuvning oldini olish yoʻnalishlarida malakasini oshirish bepul amalga oshiriladi; Institutda manfaatdor vazirlik, idora va tashkilotlarning buyurtmasiga koʻra shartnoma (toʻlov) asosida malaka oshirish va qisqa muddatli oʻquv kurslari tashkil etiladi. 8. Institut faoliyatini moliyalashtirish: Davlat budjeti mablagʻlari, Institutning budjetdan tashqari mablagʻlari, shartnoma (toʻlov) asosida oʻqitishdan tushadigan mablagʻlar, ilmiy-oʻquv, oʻquv-metodik, ilmiy va axborot-tahliliy mahsulotlarni ishlab chiqarish, xoʻjalik (mehmonxona) faoliyatidan va shartnoma asosida xizmat koʻrsatishdan tushadigan mablagʻlar, homiylik xayriyalari, xalqaro moliya institutlari va boshqa xorijiy tashkilotlarning grantlari, respublika ilmiy-tadqiqot loyihalari grantlari hamda qonunchilik hujjatlarida taqiqlanmagan boshqa manbalar hisobidan amalga oshiriladi; 2025-yilda Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Din ishlari boʻyicha qoʻmitaga ajratilgan mablagʻlar doirasida amalga oshiriladi, 2026-yildan boshlab esa Davlat budjeti parametrlarida nazarda tutiladi. 9. Din ishlari boʻyicha qoʻmita, Institut: a) bir oy muddatda Institut ustavi tasdiqlanishi hamda belgilangan tartibda davlat roʻyxatidan oʻtkazilishini taʼminlasin; b) ikki oy muddatda: islomshunoslik, dinshunoslik, davlat va din munosabatlari asoslari, radikallashuvning oldini olish yoʻnalishlarida malaka oshirish va qayta tayyorlash boʻyicha Institutning yangi oʻquv reja va dasturlarini ishlab chiqsin; Oliy taʼlim, fan va innovatsiyalar vazirligi bilan birgalikda oliy taʼlim tashkilotlarining dinshunoslik fanidan dars berayotgan nomutaxassis boʻlgan professor-oʻqituvchilari roʻyxatini shakllantirsin, roʻyxatni tizimli ravishda yangilab Institutning qayta tayyorlash kurslarida oʻqitilishni tashkil etsin; v) Oʻzbekiston xalqaro islomshunoslik akademiyasi bilan birgalikda: Institutni Oʻzbekiston xalqaro islomshunoslik akademiyasiga qarashli Toshkent shahri Shayxontohur tumani Abdulla Qodiriy koʻchasidagi 11a-uy manzilida joylashgan binoning birinchi qavatiga (469 kv metr hududiga) tekin foydalanish huquqi asosida joylashtirilishini taʼminlasin; tugatilayotgan Qoraqalpogʻiston Respublikasi va Surxondaryo viloyati mintaqaviy filiallari xodimlarini ishga joylashtirsin. 10. Samarqand viloyati hokimligi va Namangan viloyati hokimligi Din ishlari boʻyicha qoʻmita bilan birgalikda bir oy muddatda Institutning Samarqand va Namangan mintaqaviy filiallarini oʻquv jarayonini tashkil etish uchun mos binolarga tekin foydalanish huquqi bilan joylashtirish choralarini koʻrsin. 11. Din ishlari boʻyicha qoʻmita manfaatdor vazirlik, idora va tashkilotlar bilan birgalikda: Institutni strategik rivojlantirish, uning xalqaro nufuzini oshirish, taʼlim faoliyatini xalqaro standartlar darajasiga koʻtarish, ilmiy-pedagogik va moddiy-texnik salohiyatini kuchaytirish choralarini koʻrsin; kadrlar malakasini oshirish va qayta tayyorlashning ilgʻor shakl va usullarini joriy etgan holda taʼlim dasturlarini doimiy takomillashtirib borsin; Institut rahbarlari va professor-oʻqituvchilarini xorijiy davlatlarda oʻzaro tajriba almashish va malaka oshirishi uchun zarur shart-sharoitlar yaratsin, yetakchi xorijiy taʼlim va ilmiy-tadqiqot tashkilotlari bilan hamkorlik aloqalarini kengaytirsin. 12. Tashqi ishlar vazirligi yetakchi xorijiy ilmiy taʼlim markazlari va taʼlim tashkilotlari bilan hamkorlik qilishda Institutga har tomonlama koʻmaklashsin. 13. Vazirlar Mahkamasining “Oʻzbekiston xalqaro islom akademiyasi huzurida Malaka oshirish markazi va “Ziyo” media markazini tashkil etish hamda ularning faoliyatini qoʻllab-quvvatlash chora-tadbirlari toʻgʻrisida” 2019-yil 14-yanvardagi 25-son qaroriga 4-ilovaga muvofiq oʻzgartirishlar kiritilsin. 14. Din ishlari boʻyicha qoʻmita manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 15. Ushbu qarorning bajarilishini nazorat qilish Oʻzbekiston Respublikasi Din ishlari boʻyicha qoʻmitasi raisi S.D. Toshboyev zimmasiga yuklansin. 1. Ushbu Nizom Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash institutida (keyingi oʻrinlarda — Institut) diniy soha va diniy-maʼrifiy sohada xodimlarni davlat va din munosabatlari, islomshunoslik, dinshunoslik, radikalizmga qarshi kurash hamda boshqa yoʻnalishlarda qayta tayyorlash va ularning malakasini oshirish tartibini belgilaydi. 2. Ushbu Nizomda quyidagi asosiy tushunchalardan foydalaniladi: diniy-maʼrifiy soha mutaxassislari — Din ishlari boʻyicha qoʻmita markaziy apparati, Qoraqalpogʻiston Respublikasi, viloyatlar va Toshkent shahar hududiy boshqarmalari hamda tuman (shahar) mutaxassislari, Oʻzbekistondagi islom sivilizatsiyasi markazi, ilmiy-tadqiqot markazlari, Oʻzbekiston xalqaro islomshunoslik akademiyasi rahbar va ilmiy xodimlari, professor-oʻqituvchilari, shuningdek, diniy soha xodimlari hamda mazkur sohada faoliyat yurituvchi davlat va nodavlat notijorat tashkilotlari xodimlari, mulkchilik shakli va idoraviy boʻysunuvidan qatʼi nazar barcha taʼlim tashkilotlarining islomshunoslik va dinshunoslik fanlari oʻqituvchilari, shu jumladan normativ-huquqiy hujjatlarida diniy-maʼrifiy sohada malakasi oshirilishi va qayta tayyorlanishi belgilangan xodimlar; buyurtmachi — malaka oshirish, qayta tayyorlash va qisqa muddatli kurslarda taʼlim olish uchun murojaat qilgan jismoniy yoki yuridik shaxs; talabgor — qayta tayyorlash kurslarida taʼlim olish uchun murojaat qilgan oliy maʼlumotga ega boʻlgan shaxs; tinglovchi — tegishli tashkilot tomonidan roʻyxat asosida taqdim etilgan yoki belgilangan tartibda shakllantirilib malaka oshirish va qayta tayyorlash kurslariga qabul qilingan jismoniy shaxs; malaka oshirish — islomshunoslik, dinshunoslik, davlat va din munosabatlari asoslari, shuningdek, radikallashuvning oldini olish yoʻnalishlari boʻyicha ishlab chiqilgan oʻquv dasturlari talablaridan kelib chiqqan holda diniy-maʼrifiy soha mutaxassislarining malaka va koʻnikmalarini muntazam ravishda yangilab borish orqali ularning kasbiy bilim va mahoratini oshirishga qaratilgan oʻqitish shakli; qayta tayyorlash — islomshunoslik, dinshunoslik, davlat va din munosabatlari asoslari, shuningdek, radikallashuvning oldini olish yoʻnalishlari boʻyicha ishlab chiqilgan oʻquv dasturlari asosida oliy maʼlumotga ega nomutaxassis shaxslarni zarur bilim, koʻnikma va malakalarni oʻzlashtirish orqali yangi kasbiy faoliyatga yoʻnaltirishga qaratilgan oʻqitish shakli; malaka talablari — tinglovchilarning umumiy bilim va kasb tayyorgarligi darajasiga qoʻyiladigan talablar majmui; oʻquv dasturi — oʻquv kursining taʼlim mazmunini, uning tinglovchilar tomonidan oʻzlashtirilishining maqsadga muvofiq usullarini tashkil etishni nazarda tutadigan, axborot manbai boʻlgan, mutaxassisliklarning malaka talablari, oʻquv kursining asosiy mazmuni va metodik tuzilishini aniqlab beruvchi asosiy hujjat; oʻquv rejasi — bloklar va oʻquv fanlari (kurslar)ning nomlarini, ularni oʻzlashtirish uchun ajratilgan soatlar hajmini hamda tinglovchilarning bilimlarini nazorat qilish shakllarini belgilab beruvchi asosiy hujjat. 3. Institutda diniy-maʼrifiy soha mutaxassislari islomshunoslik, dinshunoslik, davlat va din munosabatlari asoslari hamda radikallashuvning oldini olish yoʻnalishlarida belgilangan davriylikka muvofiq bepul asosda malaka oshiradi. 4. Institutda quyidagilar qonunchilik hujjatlarida belgilangan tartibda shartnoma asosida oʻqitiladi: nodavlat taʼlim tashkilotlarining islomshunoslik va dinshunoslik yoʻnalishidagi pedagog kadrlarining malakasini oshirish; taʼlim tashkilotlarining islomshunoslik, dinshunoslik, davlat va din munosabatlari asoslari fanlaridan dars beradigan, oliy maʼlumotga ega nomutaxassis pedagog kadrlarini qayta tayyorlash; davlat va nodavlat tashkilotlarning xodimlarini qisqa muddatli oʻquv kurslarida oʻqitish. 5. Institutda oʻquv kurslari quyidagi taʼlim dasturlari asosida tashkil etiladi: diniy soha mutaxassislari va taʼlim tashkilotlarining islomshunoslik, dinshunoslik fanlaridan dars beradigan pedagog kadrlarning malakasini oshirish — 144 soat; vazirlik, idora va tashkilotlarning xodimlarini diniy-maʼrifiy sohada qisqa muddatli oʻquv kurslarida oʻqitish uchun — 36 soatdan 72 soatgacha; taʼlim tashkilotlarining islomshunoslik, dinshunoslik, davlat va din munosabatlari asoslari fanlaridan dars beradigan, oliy maʼlumotga ega nomutaxassis pedagog kadrlarini qayta tayyorlash, ilgari olingan bazaviy (oliy) maʼlumoti darajasi, qayta tayyorlashning turi va kasbiy faoliyatining oʻziga xosligiga koʻra — 576 soatdan kam boʻlmagan hajmda. 6. Institutda tashkil etiladigan kurslarda auditoriya oʻquv yuklamasining eng koʻp hajmi, qoida tariqasida, haftasiga 36 soat etib belgilanadi. Institut, zaruratga koʻra, oʻquv kurslarining davomiyligi va oʻquv dasturlarining hajmiga oʻzgartirish kiritadi, yangi malaka oshirish va qayta tayyorlash dasturlarini ochadi. Qayta tayyorlash va malaka oshirish kurslari oʻquv yuklamalarining eng kam meʼyori davlat taʼlim talablari bilan belgilanadi. 7. Institutda malaka oshirish, qayta tayyorlash hamda qisqa muddatli oʻquv kurslari masofaviy taʼlim shaklida, tinglovchilarning asosiy ish joyidan ajralmagan holda tashkil etilishi mumkin. 8. Oʻquv kurslarida oʻquv jarayoni, qoida tariqasida, 15 nafardan kam, biroq 20 nafardan ortiq boʻlmagan tinglovchilardan iborat akademik guruhlarda tashkil qilinadi. Bunda auditoriya mashgʻulotlari barcha turlarining davomiyligi Institut tomonidan belgilanadi, lekin u 80 daqiqadan oshmasligi va oʻquv mashgʻulotlari oraligʻidagi tanaffus 10 daqiqadan kam boʻlmasligi lozim. 9. Institutda malaka oshirish va qayta tayyorlash kurslarini tashkil qilish va oʻtkazish mazkur Nizomga 1-ilovadagi sxemaga muvofiq tashkil etiladi. 10. Malaka oshirish kurslarida oʻqish muddati Institut bilan kelishilgan holda buyurtmachi tashkilotlar tomonidan tasdiqlanadigan taʼlim oluvchilarning malaka oshirish kurslari vaqti, shakli va yoʻnalishi koʻrsatilgan taqsimot-rejalarga muvofiq, Institut kengashi tomonidan tasdiqlangan oʻquv rejasi va dasturlari asosida tashkil etiladi hamda oʻquv mashgʻulotlari jadvali boʻyicha amalga oshiriladi. 11. Diniy-maʼrifiy soha mutaxassislari uchun malaka oshirish kurslari buyurtmachi tashkilotlar tomonidan berilgan kontingent asosida Din ishlari boʻyicha qoʻmita tomonidan shakllantiriladi, taqsimot-rejalar oʻquv yilining boshlanishiga qadar buyurtmachi tashkilotlar va Din ishlari boʻyicha qoʻmita bilan kelishilgan holda Institut tomonidan tasdiqlanadi. Qisqa muddatli oʻquv kurslari Institut kengashi tomonidan mustaqil ravishda buyurtmachi tashkilotlar bilan kelishilgan holda tasdiqlanadigan oʻquv reja va dasturiga muvofiq ixtiyoriy tashkil etiladi. 12. Buyurtmachi tashkilotlar taqsimot-rejalarga asosan oʻqishi belgilangan xodimlarining malaka oshirish kurslarida qatnashishlarini taʼminlaydi. Xodim uning mehnat taʼtili yoki vaqtincha mehnatga qobiliyatsizligi davrida malaka oshirishga jalb qilinmaydi. 13. Malaka oshirish kurslariga tinglovchilarni qabul qilish Institut direktorining buyrugʻi bilan, qoida tariqasida, oʻquv kurslari boshlangan kunning oʻzida rasmiylashtiriladi. Tinglovchilar guruhini shakllantirish, kursning oʻquv rejasi va dasturlarini ishlab chiqishda xodimlarning bazaviy maʼlumoti, mutaxassisligi, toifasi va egallab turgan lavozimlari, shuningdek, kasbiy ehtiyojlari hisobga olinadi. Institut tinglovchilarning malaka oshirish kurslariga oʻz vaqtida kelmaganligi yoki ularda qatnashmaganligi haqida buyurtmachi tashkilotlarga xabar beradi. 14. Malaka oshirish kurslarida oʻquv jarayoni Institut direktori tomonidan tasdiqlanadigan mashgʻulotlar jadvali boʻyicha amalga oshiriladi. 15. Institut buyurtmachi tashkilotlar soʻroviga muvofiq oʻquv mashgʻulotlarni xodimlarning ish joyida Institut direktori tomonidan tasdiqlanadigan yakka tartibdagi reja asosida tashkil etishi mumkin. 16. Malaka oshirish kurslariga uzrli sabablarga koʻra oʻz vaqtida kelmagan tinglovchilarga oʻqishning tegishli yoʻnalishi boʻyicha navbatdagi malaka oshirish kurslarida oʻqishga ruxsat beriladi. 17. Malaka oshirish va qisqa muddatli oʻquv kurslari tinglovchisi kursning oʻquv rejasida nazarda tutilgan barcha nazorat turlarida ijobiy natija koʻrsatsa, kursning oʻquv dasturi toʻliq oʻzlashtirilgan hisoblanadi. 18. Malaka oshirish kurslari oʻquv dasturiga muvofiq belgilangan mavzular (modullar) boʻyicha yakuniy sinov imtihonini topshirish bilan yakunlanadi. Qisqa muddatli oʻquv kurslarida yakuniy sinov imtihoni oʻquv dasturida nazarda tutilgandagina oʻtkaziladi. 19. Malaka oshirish kursi yakunida Institut direktori tomonidan tinglovchilarga belgilangan namunadagi sertifikat berish toʻgʻrisidagi buyruq qabul qilinadi. 20. Malaka oshirish va qisqa muddatli oʻquv kurslarini muvaffaqiyatli tamomlagan tinglovchilarga mazkur Nizomga 2-ilovada belgilangan namunadagi sertifikat beriladi. Sertifikat elektron generatsiya qilingan va elektron imzo yoki uning muqobil shakldagi hujjatni tasdiqlovchi vositalar (QR-kod, shtrixkod) bilan tasdiqlangan hujjat (sertifikat) shaklida ham berilishi mumkin. Yakuniy sinov imtihonini topshirmagan tinglovchiga bir marotaba qayta topshirish uchun uch oygacha muddat beriladi. Qayta topshirish natijasidan ham yakuniy sinov imtihonidan oʻtolmagan tinglovchiga sertifikat berilmaydi. Bunday holatda tinglovchiga malaka oshirish kursida qatnashganligi toʻgʻrisida maʼlumotnoma beriladi. 21. Qayta tayyorlash kurslarida oʻquv jarayoni Institut kengashi tomonidan tasdiqlangan oʻquv rejasi va dasturlari asosida tashkil etiladi hamda oʻquv mashgʻulotlari jadvali boʻyicha amalga oshiriladi. 22. Tinglovchilar Institut kengashi tomonidan belgilangan oʻrinlarga muvofiq toʻlov-kontrakt asosida qabul qilinadi. 23. Tinglovchilar Institutda qayta tayyorlash kurslariga buyurtmachi tashkilotning yoki talabgorning tegishli murojaatiga koʻra suhbat asosida qabul qilinadi. Qabul qilish toʻgʻrisidagi murojaatga talabgorning biometrik pasporti (identifikatsiyalovchi ID-karta) va oliy maʼlumot toʻgʻrisidagi diplomining asl nusxasi ilova qilinadi. 24. Suhbat Institut direktorining buyrugʻi bilan tashkil etilgan Suhbat komissiyasi tomonidan talabgorning soha boʻyicha tayanch bilimlari va tahliliy fikrlashini aniqlash nuqtai nazaridan oʻtkaziladi. Suhbat oʻtkazish jarayonlari uzluksiz videotasvirga (ovozli) tushiriladi. Videotasvir Institutda kamida bir yil davomida saqlanadi. 25. Suhbat oʻtkazish jadvali Institut direktori tomonidan tasdiqlanadi va Institutning rasmiy veb-saytida, qoidaga koʻra, suhbat boshlanishidan bir hafta oldin joylashtiriladi. Suhbat boshlanishidan avval suhbat komissiyasi aʼzolaridan biri suhbat oʻtkazish tartibotlarini talabgorlarga tushuntiradi. Talabgor savollarga javob berib boʻlgan soʻng xonadan chiqishga ruxsat beriladi. Suhbat oʻtkazish boʻyicha komissiya majlisida bayonnoma yuritiladi va u komissiya raisi va suhbatda qatnashgan boshqa komissiya aʼzolari tomonidan imzolanadi. Suhbat komissiyasi bayonnomasi bir nusxada tuziladi. Bayonnomada suhbat oʻtkazish joyi va sanasi, suhbatning boshlanish va yakunlanish vaqti, suhbatda qatnashgan komissiya aʼzolarining roʻyxati, suhbatda qatnashgan talabgorlar va tanlov oʻtkazish jarayoniga taalluqli boʻlgan boshqa maʼlumotlar, suhbat yakunlari boʻyicha komissiya qarori, shu jumladan suhbatdan oʻtgan deb topilgan talabgor kabilar koʻrsatiladi. 26. Suhbatdan muvaffaqiyatli oʻtgan va oʻqish uchun mablagʻlarni toʻlagan talabgor Institut direktorining buyrugʻi bilan oʻqishga qabul qilinadi. 27. Suhbat natijalari yuzasidan natijalar eʼlon qilingandan keyin 24 soat ichida Institutga shikoyat qilinishi va apellyatsiya tartibida koʻrib chiqilishi mumkin. Apellyatsiya tarkibi Institut direktorining buyrugʻi bilan tasdiqlanadi. 28. Suhbat oʻtkazish bilan bogʻliq boʻlgan barcha hujjatlar yigʻma jildlarga tikilgan holda Institutda belgilangan tartibda saqlanadi. 29. Qayta tayyorlash kurslarida ishdan ajralgan holda oʻqish davomida tinglovchilarning asosiy ish joyidagi oʻrtacha ish haqini saqlab qolish masalasi mehnat qonunchiligida belgilangan tartibda hal qilinadi. 30. Qayta tayyorlash ikkinchi oliy taʼlim hisoblanmaydi. 31. Qayta tayyorlash kurslarida oʻqish uchun toʻlov-kontrakt summasi miqdori Institut kengashi tomonidan tasdiqlanadi. 32. Oʻqitish davomiyligi, qoida tariqasida, 24 haftani tashkil etadi. Institut zaruratga koʻra oʻqitish davomiyligi va oʻquv dasturlarining hajmiga oʻzgartirish kiritishi mumkin. 33. Oʻquv jarayoni Institut kengashi tomonidan tasdiqlangan malaka talablari, oʻquv rejalari va dasturlariga muvofiq tashkil etiladi. 34. Qayta tayyorlash kursi tinglovchisi kursning oʻquv rejasida koʻzda tutilgan barcha oraliq nazoratlar va yakuniy attestatsiyada ijobiy natija koʻrsatsa, kursning oʻquv dasturi toʻliq oʻzlashtirilgan hisoblanadi. Qayta tayyorlash kursining oraliq nazorat topshiriqlarini muvaffaqiyatli bajargan tinglovchi yakuniy attestatsiyaga qoʻyiladi. 35. Qayta tayyorlash kursining yakuniy attestatsiyasini oʻtkazish uchun Institut direktori tegishli buyruq bilan yakuniy attestatsiya komissiyasini tashkil etadi. Qayta tayyorlash kursining yakuniy attestatsiyasi yakuniy nazorat sinovlari va bitiruv ishini himoya qilish orqali oʻtkaziladi. 36. Yakuniy attestatsiyadan muvaffaqiyatli oʻtgan tinglovchilarga mazkur Nizomga 3-ilovada belgilangan namunadagi diplom beriladi. 37. Tinglovchilar oʻquv mashgʻulotlari boshlanishidan oldin Institut tinglovchilarining ichki tartib-qoidalari bilan tanishtiriladi. 38. Tinglovchilar quyidagi huquqlarga ega: oʻquv jarayonini yaxshilash, qayta tayyorlash va malaka oshirish tizimini takomillashtirish boʻyicha Institut rahbariyatiga takliflar kiritish; maʼnaviy-maʼrifiy va madaniy tadbirlarda qatnashish; malaka oshirish, qayta tayyorlash va qisqa muddatli oʻquv kurslari bilan bogʻliq boʻlgan qoʻshimcha maʼlumotlar va maslahatlar olish; Institutning axborot-resurs markazi, oʻquv xonalari va kompyuter texnika vositalaridan foydalanish; Institut xodimlari xatti-harakatlari yuzasidan shikoyat qilish. Tinglovchilar qonunchilik hujjatlariga muvofiq boshqa huquqlarga ham ega boʻlishlari mumkin. 39. Tinglovchilar: belgilangan tartibda oʻquv rejasi va dasturlari asosida oʻqishi; oʻquv mashgʻulotlarida oʻz vaqtida shaxsan oʻzlari ishtirok etishi; oʻquv dasturlarida nazarda tutilgan nazorat turlarini va yakuniy sinov imtihonlarini topshirishi; oʻz nazariy bilimlarini, kasbiy koʻnikmalari va mahorat darajasini oshirishi; oʻquv jarayonida berilgan topshiriqlarni oʻz vaqtida bajarishi; Institutga tegishli boʻlgan mol-mulkni asrab-avaylashi, Institut tinglovchilarining ichki tartib-qoidalariga qatʼiy rioya etishi lozim. Tinglovchilar qonunchilik hujjatlariga muvofiq boshqa majburiyatlarga ham ega boʻlishlari mumkin. 40. Tinglovchi quyidagi holatlarda tinglovchilar safidan chiqariladi: oʻz xohishiga binoan; oʻquv intizomi va Institutning ichki tartib-qoidalarini muntazam ravishda yoki bir marotaba qoʻpol ravishda buzganda; uzrli sabablarsiz qayta tayyorlash kurslari boʻyicha oʻquv mashgʻulotlarini 30 (oʻttiz) soatdan va malaka oshirish kurslari boʻyicha oʻquv mashgʻulotlarini 20 (yigirma) akademik soatdan ortiq qoldirganda; oʻquv rejasidagi fan (kurs)ni oʻzlashtirmaganda; shartnoma asosida oʻqitish bilan bogʻliq majburiyatlarni bajarmaganda; salomatligi tufayli (tibbiy komissiya maʼlumotnomasi asosida); sud tomonidan ozodlikdan mahrum etilganda; vafot etganda. 41. Tinglovchi qayta tayyorlash yoki malaka oshirish kursi tinglovchilari safidan chiqarilganda, Institut bu haqida uni oʻqishga yuborgan buyurtmachi tashkilotga xabar beradi. 42. Malaka oshirish va qayta tayyorlash kursi tinglovchilari bilan bogʻliq hujjatlar Institutda belgilangan tartibda saqlanadi. 43. Diplom yoki sertifikat yoʻqotilgan yoxud yaroqsiz holga kelgan, buzilgan hollarda diplom yoki sertifikatning dublikati beriladi. Bunda ushbu shaxslar Institut direktoriga diplom yoki sertifikatning yoʻqotish, yaroqsiz holga kelish yoxud buzilish holati bayon etilgan ariza beradi. Dublikat murojaat qilingan sanadan boshlab oʻn besh kun ichida beriladi. 44. Mazkur Nizom talablarining buzilishida aybdor shaxslar qonunchilik hujjatlariga muvofiq javobgar boʻladi. Malaka oshirganlik toʻgʻrisidagi sertifikat A4 formatli oq qogʻozda ofset usulida, besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och kulrangda bosib chiqariladi. Varaqning chap qismida chetidan 10 mm chekingan holda, eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Davlat gerbi, past qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Varaqning qolgan qismida yuqorida davlat tilida “Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash instituti” va “Malaka oshirganlik haqida SERTIFIKAT” soʻzlari boʻladi. Sertifikat ikki harf — MO va olti raqamli sondan iborat tartib raqamiga ega. Barcha matn naqshli rastrdan iborat och kulrang fonda bosib chiqariladi. Sertifikat: yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish yoʻli bilan turli ranglarni tashkil etish; oʻzgaradigan raqamlardan iborat tartib raqami qoʻllangan holda toʻrtta himoyaga ega. Qayta tayyorlash toʻgʻrisidagi diplom A4 formatli oq qogʻozda ofset usulida, besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och pushti rangda bosib chiqariladi. Varaqning chap qismida chetidan 10 mm chekingan holda, eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Davlat gerbi, past qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Varaqning qolgan qismida yuqorida davlat tilida “Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash instituti” hamda “Qayta tayyorlash haqida DIPLOM” soʻzlari bosiladi. Diplom ikki harf — QT va olti raqamli sondan iborat tartib raqamiga ega. Barcha matn naqshli rastrdan iborat och pushti rang fonda bosib chiqariladi. Diplom: bosib chiqarishning ikki usuli — ofset va yuqori usuli; yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish yoʻli bilan turli ranglarni tashkil etish; maxsus qogʻoz; oʻzgaradigan raqamlardan iborat tartib raqami qoʻllangan holda oltita himoyaga ega. 1. Nomi quyidagi tahrirda bayon etilsin: “Oʻzbekiston Respublikasi Din ishlari boʻyicha qoʻmitasi huzuridagi Diniy-maʼrifiy sohada malaka oshirish va qayta tayyorlash instituti va Oʻzbekiston xalqaro islom akademiyasi huzurida “Ziyo” media markazini tashkil etish hamda ularning faoliyatini qoʻllab-quvvatlash chora-tadbirlari toʻgʻrisida”. 2. 1-band quyidagi tahrirda bayon etilsin: “1. Oʻzbekiston Respublikasi Prezidentining 2025-yil 21-apreldagi PF-68-son hamda 2018-yil 16-apreldagi PF-5416-son farmonlariga muvofiq: Oʻzbekiston Respublikasi Din ishlari boʻyicha qoʻmitasi huzurida Samarqand va Namangan viloyatlari mintaqaviy filiallariga ega boʻlgan muassasa shaklidagi Diniy-maʼrifiy sohada malaka oshirish va qayta tayyorlash instituti (keyingi oʻrinlarda — Institut) tashkil etilganligi; Oʻzbekiston xalqaro islomshunoslik akademiyasi (keyingi oʻrinlarda — Akademiya) huzuridagi “Ziyo” media markazi mamlakatimizda dinning asl insonparvarlik mohiyatini, ajdodlarimizning islom va jahon sivilizatsiyasiga qoʻshgan boy diniy-ilmiy merosini keng targʻib qiluvchi, diniy-maʼrifiy hayotdagi yangiliklarni jamoatchilikka yetkazuvchi muassasa shaklidagi asosiy media tuzilma sifatida shakllantirilganligi maʼlumot uchun qabul qilinsin”. 3. 2-band oʻz kuchini yoʻqotgan deb hisoblansin. 4. 3-bandning “a” kichik bandi chiqarib tashlansin. 5. 4-bandda: ikkinchi va uchinchi xatboshilar chiqarib tashlansin; toʻrtinchi-beshinchi xatboshilar tegishlicha ikkinchi-uchinchi xatboshilar deb hisoblansin. 6. 5-bandda: ikkinchi xatboshi chiqarib tashlansin; uchinchi — beshinchi xatboshilar tegishlicha ikkinchi — toʻrtinchi xatboshilar deb hisoblansin; ikkinchi xatboshidagi “Markaz” soʻzi “Institut” soʻzi bilan almashtirilsin. 7. 6-band oʻz kuchini yoʻqotgan deb hisoblansin. 8. 7 va 10-bandlardagi “Akademiya huzuridagi Malaka oshirish markazi” soʻzlari “Institut” soʻzi bilan almashtirilsin. 9. 1 va 2-ilovalar oʻz kuchini yoʻqotgan deb hisoblansin.